25/03/2014 | Administración LocalMunicipal
Porto do Son
Modificación das bases que han de rexer para a selección dun auxiliar administrativo interino. Concello de Porto do Son

A N U N C I O Modificación das bases que han de rexer para a selección dun auxiliar administrativo interino. Concello de Porto do Son. Con data 14 de marzo de 2014 o Alcalde- Presidente do Concello de Porto do Son ditou a seguinte resolución: “Visto que por decreto da Alcaldía núm.64/2014, do 17 de febreiro, se aprobaron a convocatoria e as bases para a provisión interina dunha praza de auxiliar administrativo do Departamento de Tesouraría, que foron publicadas no BOP núm.42 do 03/03/2014, así como a corrección de erros (BOP núm.45 do 07/03/2014). Visto que nas bases aprobadas non se prevía a realización de proba de avaliación do coñecemento da lingua galega, para os casos de non acreditarse o seu coñecemento. Considerando que o art.35 do Decreto Lexislativo 1/2008, do 13 de marzo, texto refundido da Lei de función pública de Galicia establece que “(…) nas probas selectivas que se realicen para o acceso ás prazas da Administración da Comunidade Autónoma de Galicia e das entidades locais de Galicia incluirase un exame de galego, agás para aqueles que acrediten o coñecemento da lingua galega conforme á normativa vixente. As bases das convocatorias dos procesos selectivos establecerán o carácter e valoración do exame”. Visto canto antecede, RESOLVE: Primeiro. –Modificar o apartado 6.1 das bases que han de rexer para a provisión interina dunha praza de auxiliar administrativo do Departamento de Tesouraría, no senso de prever unha proba de avaliación do coñecemento do idioma galego, quedando redactado do seguinte teor: “6.1.–O procedemento selectivo será o de concurso- oposición, e desenvolverase en dúas fases sucesivas, segundo se indica nos apartados seguintes. A.–Oposición.1) Primeiro exercicio: os aspirantes deberán resolver por escrito, nun tempo máximo de unha hora e media, un cuestionario de 15 preguntas relacionadas co programa achegado ás bases. Este exercicio ten carácter obrigatorio e eliminatorio e a súa puntuación máxima será de 10 puntos, debendo os aspirantes obter un mínimo de 5 puntos para superalo.2) Segundo exercicio: consistira na tradución dun texto do castelán ao galego e doutro do galego ao castelán nun tempo máximo de trinta minutos. Este exercicio ten carácter obrigatorio pero non eliminatorio e a súa puntuación máxima será de 3 puntos. Estarán exentos da realización deste exame os aspirantes que acrediten a posesión do certificado Celga 3, a validación do curso de iniciación á lingua galega ou equivalente. O tribunal poderá dispor a lectura dos exercicios por parte dos aspirantes e formular, unha vez rematada a mesma, preguntas sobre o contido dos exercicios ou solicitar aclaracións. B.–Concurso. Na fase de concurso os aspirantes poderán acadar ata un máximo de catro (4) puntos, e nela serán obxecto de avaliación os seguintes méritos: I) Experiencia profesional: – Servizos prestados en postos de auxiliar administrativo ou posto superior en departamentos Tesouraría ou servizos de recadación en Administracións Públicas: 0,04 puntos por mes de servizo. (Ata 2,00 puntos). – Servizos prestados en postos de auxiliar administrativo ou posto superior en Administracións Públicas: 0,02 puntos por mes de servizo. (Ata 1,50 puntos). – Servizos prestados en postos de auxiliar administrativo ou superiores, con contido funcional semellante ao da praza convocada, no sector privado: 0,02 puntos por mes de servizo (ata 1,00 puntos). A puntuación máxima outorgable por este concepto será de 2,50 puntos. II) Formación: Valoraranse os títulos académicos superiores aos esixidos para participar no proceso e os cursos de formación relacionados co cometido funcional do posto de traballo impartidos por Administracións Públicas, entidades dependentes destas, centros oficiais de ensino ou entidades privadas, homologados polas Administracións Públicas, de acordo coa seguinte baremación: – Títulos superiores de 2.º grao: 0,50 puntos. – Títulos superiores de 1.º grao: 0,40 puntos. – Cursos de máis de 100 horas: 0,30 puntos por curso. – Cursos de 21 a 100 horas: 0,20 puntos por curso. – Cursos de 10 a 20 horas: 0,15 puntos por curso ou xornada. – Cursos de ata 10 horas ou xornadas: 0,10 puntos por curso ou xornada. Non se valorarán aqueles cursos cuxas ensinanzas non garden relación coas funcións da praza ou os de contido xenérico e común a calquera posto (p. e. ofimática, mecanografía, etc). A puntuación máxima outorgable por este concepto será de 1,50 puntos.” Segundo. –Dispor a apertura dun prazo de dez días, contados desde a publicación deste acordo no BOP, para a subsanación e mellora, no seu caso, das solicitudes presentadas de conformidade coa modificación das bases de selección que se aproba.” Contra esta resolución poderá interpoñerse potestativamente recurso de reposición, no prazo dun mes, a contar desde o seguinte ao da súa publicación perante a Alcaldía. Transcorrido un mes desde a interposición sen notificarse resolución expresa terase por desestimado e poder interpoñerse recurso contencioso-administrativo ante o Xulgado ou Sala do Contencioso-Administrativo do Tribunal Superior de Xustiza de Galicia, no prazo de 6 meses, a contar desde o día seguinte a aquel no que rematase o prazo para resolver, na forma e cos requisitos esixidos na Lei 29/1998, de 13 de xullo, reguladora da xurisdición contencioso-administrativa. No caso de resolución expresa desestimatoria do recurso de reposición, o prazo para interpoñer o recurso contencioso- administrativo será de dous meses. Non obstante, poderá intepoñerse directamente o recurso contencioso- administrativo, sen necesidade de interpor previamente recurso de reposición, no prazo de dous meses, a contar dende o seguinte día hábil á recepción da presente notificación, na forma e cos requisitos esixidos na Lei 29/1998, de 13 de xullo, reguladora da Xurisdición Contencioso-Administrativa. Todo elo sen prexuízo da interposición de calquera outro recurso que o interesado estime pertinente. O Alcalde Asdo.: José Luis Oujo Pouso